Anatolij Belkin

Anatolij Rafailoviĉ Belkin (, naskiĝis 12-an de junio 1955) estas rusia matematikisto kaj juristo. Li estas Doktoro de fizik-matematikaj sciencoj (1981), habilitdoktoro de juraj sciencoj (2000), akademiano de Rusia Akademio pri Natursciencoj (2002), profesoro de Moskva Ŝtata Universitato pri Aparatkonstruado kaj Informadiko kaj ĝenerala direktoro de Instituto de Sendependaj Esploroj. Anatolij Belkin loĝas en Moskvo.

Elstara ludanto de Kio? Kie? Kiam? (sporta varianto) kaj Propra ludo, organizanto de tiuj kaj aliaj intelektaj ludoj, li longe estis kapitano de la teamo "Nesprosta" kaj gvidanto ("komandoro") de Intelekta klubo.

Li konsideriĝas rimarkinda ruslingva poeto, ĉefe en ironia stilo, kaj estas aŭtoro de multaj limerikoj. Li oficas kiel sekretario de la Literaturista Unio de Rusio, kaj estas laŭreato de premio "Bunin" kaj medalo "Derĵavin".

Plurfoje Anatolij Belkin esprimis sian favoran rilaton al Esperanto.

 Poemaroj 
 Избранные стихотворения (Elektitaj poemoj), 2 volumoj, 1995
 Оси координат (Koordinat-aksoj), 2000
 Лимерикон, или Всемирная история в лимериках (Limerikaro, aŭ Tutmonda historio per limerikoj), 2006
 Парнас колобком (Parnaso bulforma - kolekto de poeziaj parodioj kaj aludoj), 2008
 Эпиграмматика (Epigramatiko), 2009

 Eksteraj ligiloj (ruslingve) 
 Retejo de Anatolij Belkin
 Reta Taglibro de Anatolij Belkin

Kategorio:Ruslingvaj poetoj
Kategorio:Rusiaj poetoj
Kategorio:Rusiaj pedagogoj
Kategorio:Rusiaj juristoj